
Parlamentul României

Camera Deputaţilor
	

	


Comisia pentru sănătate şi familie         

Bucureşti, 15 februarie 2022
Nr.4c-10/409
CĂTRE
BIROUL PERMANENT

AL

CAMEREI DEPUTAŢILOR,

Vă înaintăm, alăturat, raportul  asupra proiectului de Lege pentru modificarea și completarea Legii nr.95/2006 privind reforma în domeniul sănătății,  trimis Comisiei pentru sănătate şi familie spre dezbatere, în fond, cu adresa nr.PLx.438 din 11 octombrie 2021. 

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dr.Nelu TĂTARU

Parlamentul României

Camera Deputaţilor
Comisia pentru sănătate şi familie   
Bucureşti, 15 februarie 2022
Nr.4c-10/409
R A P O R T  
asupra  proiectului de Lege pentru modificarea și completarea Legii nr.95/2006 privind reforma în domeniul sănătății 
În conformitate cu prevederile  art.95 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată spre dezbatere, în fond,  cu proiectul de Lege pentru modificarea și completarea Legii nr.95/2006 privind reforma în domeniul sănătății, trimis cu adresa nr.PLx.438 din 11 octombrie 2021.
Proiectul de lege are ca obiect de reglementare modificarea și completarea Legii nr.95/2006 privind  reforma în domeniul sănătății, republicată, cu modificările și completările ulterioare,  intervențiile legislative vizând introducerea furnizorilor de servicii de sănătate conexe actului medical pentru persoane cu tulburări de spectru autist și tulburări de sănătate mintală asociate, în categoria unităților de specialitate prin intermediul cărora se implementează programele naționale de sănătate și care pot încheia contracte cu casele de asigurări de sănătate.
La întocmirea prezentului raport,  Comisia a avut în vedere:
· avizul favorabil al Consiliului Legislativ (nr.456/28.06.2019);

· avizul favorabil al Consiliului Economic și Social (nr.4499/09.06.2021);

· avizul favorabil al Comisiei pentru drepturile omului, culte și problemele minorităților naționale (nr.4c-6/940/21.10.2021);
· avizul favorabil al Comisiei pentru egalitatea de șanse pentru femei și bărbați (4c-20/404/26.10.2021);

· avizul favorabil al Comisiei pentru știință și tehnologie    (nr.4c-24/176/27.10.2021);
· avizul negativ al Comisiei pentru muncă și protecție socială (nr.4c-9/750/7.02.2022);

· avizul favorabil  al Comisiei juridice, de disciplină și imunități (nr.4c-13/780/3.02.2022);
· punctul de vedere negativ al Guvernului (nr.2015/DPSG/18.10.2021).
Membrii comisiei au dezbătut proiectul de lege în şedinţa din data de 15 februarie 2022. La lucrările comisiei au fost prezenţi deputații conform listei de prezență.
Senatul, în calitate de primă Cameră sesizată,  a adoptat  proiectul de lege  în şedinţa din 4 octombrie 2021. 

Potrivit dispozițiilor articolului 75 alineatele (1) și (3) din Constituţia României, republicată, Camera Deputaţilor este Cameră decizională.
În raport cu obiectul şi conţinutul său, proiectul de lege  face parte din categoria legilor ordinare. 
În urma finalizării dezbaterilor, membrii Comisiei pentru sănătate şi familie, au hotărât,  cu unanimitate de voturi, respingerea proiectului de lege, întrucât prevederile acestuia au fost preluate ca art.III în raportul de adoptare a proiectului de Lege pentru modificarea și completarea Legii nr.151/2010 privind serviciile specializate integrate de sănătate, educație și sociale adresate persoanelor cu tulburări din spectrul autist și cu tulburări de sănătate mintală asociate – PLx.396/2021, având în vedere obiectul de reglementare al celor două proiecte de lege.
            PREŞEDINTE,                                        SECRETAR,
          Dr.Nelu TĂTARU                                Liviu-Ioan BALINT   
Întocmit,
Livia Spînu, consilier parlamentar

